CELEX: 32014R0101
Language: sl
Date: 2014-02-04 00:00:00
Title: Izvedbena uredba Komisije (EU) št. 101/2014 z dne 4. februarja 2014 o izdaji dovoljenja za L-tirozin kot krmni dodatek za vse živalske vrste  Besedilo velja za EGP

5.2.2014   
            
            
               SL
            
            
               Uradni list Evropske unije
            
            
               L 34/1
            
         
      IZVEDBENA UREDBA KOMISIJE (EU) št. 101/2014
   z dne 4. februarja 2014
   o izdaji dovoljenja za L-tirozin kot krmni dodatek za vse živalske vrste
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil vložen zahtevek za izdajo dovoljenja za L-tirozin kot krmni dodatek iz funkcionalne skupine „aminokisline, njihove soli in analogi“. V skladu s členom 7(3) Uredbe (ES) št. 1831/2003 so bili temu zahtevku priloženi zahtevani podatki in dokumenti.
            
         
               (3)
            
            
               Zahtevek zadeva dovoljenje za uvrstitev L-tirozina kot krmnega dodatka za vse živalske vrste v kategorijo dodatkov „nutritivni dodatki“.
            
         
               (4)
            
            
               Evropska agencija za varnost hrane (v nadaljnjem besedilu: Agencija) je v mnenju z dne 20. junija 2013 (2) navedla, da uporaba L-tirozina pod predlaganimi pogoji uporabe nima škodljivega vpliva na zdravje živali in ljudi ali na okolje ter da je navedena snov lahko pomemben vir potrebnih aminokislin, ki vsebujejo žveplo, za vse živalske vrste. Agencija meni, da ni potrebe po posebnih zahtevah v zvezi s spremljanjem po dajanju na trg. Potrdila je tudi poročilo o analitski metodi krmnega dodatka, ki ga je predložil referenčni laboratorij, ustanovljen z Uredbo (ES) št. 1831/2003.
            
         
               (5)
            
            
               Ocena navedene snovi je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo navedene snovi, kakor je opredeljeno v Prilogi k tej uredbi.
            
         
               (6)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Snov iz Priloge, ki spada v kategorijo dodatkov „nutritivni dodatki“ in funkcionalno skupino „aminokisline, njihove soli in analogi“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. februarja 2014
      
         
            Za Komisijo
         
         
            Predsednik
         
         José Manuel BARROSO
         
      
   
   
      (1)  UL L 268, 18.10.2003, str. 29.
   
      (2)  EFSA Journal (2013); 11(7):3310.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živalil
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  mg/kg popolne krmne mešanice z vsebnostjo vlage 12 %
               
            
                  
                     Kategorija nutritivnih dodatkov. Funkcionalna skupina: aminokisline, njihove soli in analogi
                  
               
            
                  3c401
               
               
                  —
               
               
                  L-tirozin
               
               
                  
                               
                           
                           
                              
                                 Sestava dodatka
                              
                              prah, pridobljen s hidrolizo keratina iz perja perutnine, z najmanjšo vsebnostjo L-tirozina 95 %
                           
                        
                               
                           
                           
                              
                                 Lastnosti aktivne snovi
                              
                              ime po IUPAC: (2S)-2-amino-3-(4-hidroksifenil)propanojska kislina
                              št. CAS: 60-18-4
                              kemijska formula: C9H11NO3
                              
                           
                        
                               
                           
                           
                              
                                 Analitske metode
                                  (1)
                              
                              Za določanje L-tirozina v krmnem dodatku:
                              Titrimetrija, Evropska farmakopeja (Ph. Eur. 6.0, metoda 01/2008-1161).
                              Za določanje L-tirozina v premiksih, krmnih mešanicah in posamičnih krmilih:
                              metoda ionske izmenjevalne kromatografije z derivatizacijo po koloni in fotometričnim detektorjem: Uredba (ES) št. 152/2009 (2) (Priloga III, F).
                           
                        
               
                  vse vrste
               
               
                  —
               
               
                  —
               
               
                  —
               
               
                  
                              1.
                           
                           
                              Zaradi varnosti uporabnika je pri ravnanju treba nositi zaščito za dihala ter zaščitna očala in rokavice.
                           
                        
                              2.
                           
                           
                              Navodila za uporabo vključujejo priporočilo, da vsebnost L-tirozina naj ne presega 5 g/kg popolne krmne mešanice z vsebnostjo vlage 12 % za živali za proizvodnjo živil oz. 15 g/kg popolne krmne mešanice z vsebnostjo vlage 12 % za živali, ki niso namenjene proizvodnji živil.
                           
                        
               
                  25. februar 2024
               
            
         (1)  Podrobnosti o analitskih metodah so na voljo na naslovu referenčnega laboratorija: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx
      
         (2)  UL L 54, 26.2.2009, str. 1.